১০ জুলাইত ডিব্ৰুগড়-ৰঙিয়া এক্সপ্ৰে'ছত শিৱসাগৰ ষ্টেইশ্যন আৰু শিমলুগুৰি ষ্টেইশ্যনৰ মাজত সংঘটিত চাঞ্চল্যকৰ হত্যাকাণ্ডৰ হত্যাকাৰীক আজি আৰক্ষী গ্ৰেপ্তাৰ কৰিবলৈ সক্ষম হৈছে। পূৰ্বে এই ঘটনাত জড়িত বুলি কনক গগৈ নামৰ এজন মানসিকভাৱে অলপ গণ্ডগোল থকা লোকক আটক কৰিছিল আৰক্ষীয়ে।
কিন্তু শেহতীয়াকৈ বিকাশ দাস ওৰফে বুবু নামৰ এজনক তিনিচুকীয়াত ৰে'ল আৰক্ষীৰ হেড কনিষ্টবল মধুৰাম ডেকাই এই হত্যাকাৰীজনক আটক কৰা বুলি আৰক্ষীৰ সূত্ৰই জনাইছে। সূত্ৰটোৱে জনোৱা মতে, এই হত্যাকাৰীজন এজন ছিৰিয়েল কিলাৰ। শিৱসাগৰ-শিমলুগুৰি ষ্টেইশ্যনৰ মাজত হোৱা হত্যাকাণ্ডটোৰ ২৪ ঘণ্টাৰ পিছতে মৰিয়নিত যিটো একে ধৰণৰ হত্যাকাণ্ড হৈছিল, সেইটোও এই বিকাশ দাসেই সংঘটিত কৰিছিল।
উল্লেখযোগ্য যে শিৱসাগৰৰ ঘটনাটোৰ ২৪ ঘণ্টাৰ পিছতে যোৱা ১১ জুলাইত মৰিয়নিতো অৱধ আছাম এক্সপ্ৰে'ছত লালীমা দেৱী নামৰ আন এগৰাকী মহিলাৰ মৃতদেহ উদ্ধাৰ হৈছিল।
লক্ষণীয় কথাটো হ'ল দুয়োটা হত্যাকাণ্ড সংঘটিত হৈছিল বিশেষভাৱে সক্ষম লোকৰ দবাত আৰু দুয়োটা মৃতদেহ উদ্ধাৰ হৈছিল ৱাশ্বৰূমত। দুয়োটা মৃতদেহ ক্ষত-বিক্ষত অৱস্থাত আৰু ডিঙিত গামোচা মেৰিয়াই থোৱা অৱস্থাত পোৱা গৈছিল।
আৰক্ষীয়ে জানিবলৈ দিয়া মতে, হত্যাকাণ্ড দুটা তেৱেঁ সংঘটিত কৰা বুলি বিকাশ দাসে স্বীকাৰ কৰিছে আৰক্ষীৰ আগত। বিকাশৰ লগতে আন এজনো জড়িত আছে বুলি জানিব পৰা গৈছে। বিকাশে আগতে ৰেইল ষ্টেইশ্যনত চাহ দোকান দিছিল। শেহতীয়াভাৱে তেওঁ ৰে'লত কাপোৰ বিক্ৰী কৰাৰ বৃত্তি লৈছিল। তেওঁ এইদৰে এটা হত্যাকাণ্ড কৰি সাৰি যোৱাৰ পিছতে পুনৰ আন এটা হত্যাকাণ্ডৰ বাবে একে ধৰণৰ কৌশল লৈছিল বুলি জানিব পৰা গৈছে। আন এটা মন কৰিব লগীয়া সাদৃশ্য হ'ল যে দুয়োটা ঘটনাই সংঘটিত হৈছে বিশেষভাৱে সক্ষম লোকৰ বাবে সংৰক্ষিত দবাত।
দুয়োটা ঘটনাই অসমত ৰে'ল আৰক্ষীৰ থাকিলেও ৰে'ল যাত্ৰীসকলৰ সুৰক্ষাৰ নামত একো নাই, তাকে প্ৰমাণ কৰে। বিশেষকৈ সহজে মহিলাক টাৰ্গেট হয় ৰে'লত।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
